b'\n_START_ARTICLE_\nNorges Kommunistiske Ungdomsforbund\n_START_PARAGRAPH_\nNorges Kommunistiske Ungdomsforbund (NKU) er et uafh\xc3\xa6ngigt kommunistisk ungdomsforbund, som fra stiftelsen i 1903 til 1923 var ungdomsorganisation til Det norske Arbeiderparti, dengang hed forbundet Norges Socialdemokratiske Ungdomsforbund, og fra 1923 til 2006, med undtagelse af en periode omkring 1967, var ungdomsorganisation til Norges Kommunistiske Parti._NEWLINE_Der var omkring 300 medlemmer af NKU nede i den spanske borgerkrig, i Norge samlede medlemmerne 2 millioner kroner ind til ambulanser, b\xc3\xb8rnehjem og sygehuse i Spanien, under konflikten der varede fra 1936 til 1939._NEWLINE_Under 2.verdenskrig var NKU ligesom andre kommunister i Norge en aktiv del af modstandsbev\xc3\xa6gelsen. Stort set hele ledelsen af NKU ved krigens start d\xc3\xb8de i koncentrationslejre._NEWLINE_I 2006 blev NKU splittet med NKP efter uenigheder og mistillid mellem de to organisationer, splittelsen f\xc3\xb8rte til at NKU valgte at l\xc3\xb8srive sig fra NKP._NEWLINE_NKU har siden august 2008 drevet og udgivet magasinet R\xc3\xb8de Sjerne, magasinet udkommer 4 gange \xc3\xa5rligt.'